google/wiki40b huggingface dataset:
Vertybinių popierių birža

Vertybinių popierių birža arba tiesiog birža – brokerių ir investicinių bankų organizacija, kurios tikslas – suteikti priemones prekiauti įmonių akcijomis bei kitais vertybiniais popieriais. Biržoje prekiauti gali tik nariai, o įsigyti ar parduoti vertybinius popierius biržoje galima tik per tarpininkus – finansų maklerio įmones arba komercinius bankus, turinčius leidimą prekiauti biržoje, tuo tarpu užbiržinėje rinkoje sandoriai sudaromi tiesiogiai tarp rinkos dalyvių. Įmonės, norinčios kad jų akcijomis būtų prekiaujama biržoje, turi įvykdyti tam tikrus reikalavimus, kurie skiriasi kiekvienoje biržoje.

Istorija

Žodis ,,birža“ kildinamas iš Belgijos miesto Briugės turtuolių van der Berus pavardės. Aikštėje priešais jų namus pirkliai rinkosi pirkti ir parduoti savo prekių.
Seniausias biržos pastatas atidarytas 1531 m. Antverpene. Amsterdamo birža pradėjo veiklą 1602 m. Būtent čia išleista pirmoji pasaulyje vertybinių popierių emisija, kurią organizavo bendrovė „Olandų Rytų Indijos bendrovė“.
Informacinis karas

NATO samprata

Pagal 2009 m. patvirtintą NATO jungtinių pajėgų informacinių operacijų doktriną informacinės operacijos (Info Ops) suprantamos kaip karinės funkcijos, kurios teikia patarimus ir koordinuoja karines informacines veiklas siekiant sukurti reikalingas ryžto, supratimo ir palaikymo ar potencialaus palaikymo savybes aljanso misijų įgyvendinimui.

Veiklos būdai

Veiksmų metu platinama norimą požiūrį formuojanti informacija ir stengiamasi užkirsti kelią nepageidautiną nuomonę remiančiai informacijai.
Informacinį poveikį kariaujanti pusė gali naudoti ir prieš savo tautą (siekiant užsitikrinti paramą karo metu ar bandant atsverti panašius priešiškos pusės veiksmus). Kaip ginklas naudojama informacija neretai būna arba tiesiog klaidinga, arba bent jau labai tendencingai atrenkama bei pateikiama.
Informacinio karo būdai gali būti labai įvairūs. Traukiniai ir lėktuvai gali būti melagingų navigacijos ar kitų panašių signalų pagalba klaidinami sukeliant katastrofas. Priešiškos radijo stotys gali būti slopinamos specialiais trukdymų siųstuvais (metodą naudojo TSRS slopindama Vakarų stočių transliacijas Tarybų Sąjungai).
Įvairūs informacinio karo metodai naudojami jau nuo seno (žr. nuotrauką), tokio karo reikšmė padidėjo atsiradus virtualiai erdvei. Jam priskiriama ir įsilaužimai į informacines sistemas ar atakos kompiuteriniais virusais.

Tiesioginė ir netiesioginė ataka

Be tiesioginės (agresyvaus savo informacijos platinimo) taikoma ir netiesioginė informacinė ataka. Netiesioginės atakos metu siekiama kad priešas „pats“ susirinktų reikiamą paskleisti dezinformaciją. Pavyzdžiui, plyname lauke nutiesiami netikri pakilimo takai, pristatoma fanerinių lėktuvų, imituojama įprasta aerodromo veiklą. Priešo žvalgyba tai gali interpretuoti kaip tikrą aerodromą ir pati klaidingai informuoti savo vadovybę, jog čia sutelktos didelės priešo oro pajėgos. Tokia lyg ir pačių, lyg ir prieš priešo valią surinkta informacija žmonės neretai linkę tikėti daug labiau.
Informacinis karas vykdomas bei studijuojamas ir specialiųjų tarnybų.
Giminingas psichologiniam karui.
Juozas Volodkevičius

Biografija

Mokėsi savarankiškai, vėliau ūkininkavo. 1901–1905 m. Kirsnos valsčiaus viršaitis. Vėliau išsikėlė gyventi į Rudaminos valsčių.
1920 m. gegužės 15 d. – 1920 m. rugsėjo 15 d. Steigiamojo Seimo atstovas, išrinktas I (Marijampolės) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką.  Mandato atsisakė, jo vietoje Seimo atstovu tapo Mikas Bagdonas.
Nacionalinė šiuolaikinio meno galerija (Roma)

Nacionalinė šiuolaikinio meno galerija (it. Galleria Nazionale d'Arte Moderna) – meno srities muziejus Romoje, Italijoje. 
Muziejus įkurtas 1883 m. Jis įsikūręs Palazzo delle Belle Arti pastate (meno kūrinių rūmuose), kurį sukūrė architektas Cesare Bazzani. Pastatas pastatytas tarp 1911-1915 m.
1934 m. pastatas buvo rekonstruotas to paties C. Bazzani, o 2000 m. pastatą išplėtė įmonė Diener & Diener.
Meno galeriją sudaro apie 1100 XIX-XX a. piešinių ir skulptūrų. Tokiu būdu ši galerija yra didžiausia meno kolekcija Italijoje. 
Italijos kūrėjus atstovauja tokie menininkai kaip Giacomo Balla, Umberto Boccioni, Alberto Burri, Antonio Canova, Giorgio de Chirico, Lucio Fontana, Amedeo Modigliani, Giacomo Manzù, Vittorio Matteo Corcos, ir Giorgio Morandi.
Užsienio kūrėjų sąrašą sudaro Braque, Calder, Cézanne, Degas, Duchamp, Giacometti, Kandinsky, Mondrian, Monet, Jackson Pollock, Rodin ir Van Gogh.
Kampala

Istorija

Tradicinė Bugandos karalystės (iširusios 1967 m.) sostinė buvo Mengas (Mengo), esantis į pietvakarius nuo Kampalos. Kampala Ugandos sostine tapo 1962 m. gavus nepriklausomybę, perkėlus sostinę iš netoliese esančios Entebės.
Spirakių Švč. Trejybės bažnyčia

Istorija

Spirakių dvaro savininkas Antanas Liutikas 1790 m. pastatė koplyčią. Kitas savininkas Antanas Rimkevičius 1840 m. pastatė dabartinę akmenų mūro bažnyčią. Ją 1860 m. konsekravo vyskupas Motiejus Valančius.
1880 m. pastatyta nauja klebonija. 1926 m. bažnyčia gavo 8 ha žemės. Kunigo Petro Ulecko rūpesčiu 1936 m. išdažytas bažnyčios vidus.

Architektūra

Bažnyčia stačiakampio plano (17 × 9 m), vienabokštė, su bokšteliu. Įrengti 2 altoriai. Šventoriuje yra kapinės, jame stovi medinė 3 tarpsnių varpinė ir koplyčia (dabar sandėlis). Šventoriaus tvora akmenų mūro.
Leonas Morenas, kunigas

Turinys

Prancūzijos Alpių miestelis Antrojo pasaulinio karo metais. Barnė, jauna našlė, gyvenanti kartu su mažamete dukra, prijaučia pasipriešinimo judėjimui, tačiau bijo galimų represijų, nukreiptų prieš žydus. Kadangi dukters tėvas buvo žydas, moteris nusprendžia pakrikštyti dukrą ir vėliau išsiunčia ją į kaimą, kur mano būsiant saugiau. Eidama pro bažnyčią, ji nusprendžia užeiti į ją ir sutiktam kunigui išdėti viską, ką ji galvoja apie tikėjimą. Jos nuostabai, klausykloje sutiktas jaunas kunigas Leonas Morenas nepuola jai prieštarauti, tačiau pasiūlo giliau pažvelgti į tikėjimą. Suintriguota Barnė apsilanko pas jį dar kartą ir gauna knygų, kurios pamažu keičia visą jos požiūrį ir į tikėjimą, ir į tai, kas vyksta aplinkui. Palaipsniui ji tampa tikinti ir savo pasikeitimu sudomina savo bendradarbes, kurios taip pat nusprendžia aplankyti ją taip pakeitusį kunigą. Netrukus Barnė supranta, kad pavydi ir yra jam neabejinga...
Bronislovas Kaulakys

Bronislovas Kaulakys (g. 1951 m. lapkričio 12 d. Jurgiškyje, Kupiškio raj.) – Lietuvos fizikas, habilituotas fizinių mokslų daktaras.

Biografija

1970–1974 m. studijavo Vilniaus universitete, 1977 m. baigė Maskvos fizikos ir technikos institutą. 1994 m. habilituotas fizinių mokslų daktaras.
1977–1990 m. dirbo Lietuvos mokslų akademijos Fizikos institute, nuo 1990 m. dirba Teorinės fizikos ir astronomijos institute, nuo 1990 m. – Vyksmų ir sandarų teorijos skyriaus vadovas. Laimėjęs A. von Humboldto fondo stipendiją 1990–1992 m. ir 1997 m. dirbo mokslinį darbą Vokietijoje. Nuo 1996 m. dėsto Vilniaus universitete, nuo 2001 m. profesorius. Nuo 1997 m. Lietuvos mokslo institucijų tarybų pirmininkų konferencijos prezidentas. Nuo 2003 m. Lietuvos mokslo tarybos narys.

Mokslinė veikla

Mokslinių tyrimų sritys: labai sužadintų atomo fizika, netiesinių sistemų dinamika, kvantinio chaoso teorija, matavimai kvantinėje mechanikoje, kinetiniai ir difuziniai vyksmai, ekonofizika. Paskelbė daugiau, kaip 150 mokslinių straipsnių.
Saragosos provincija

Geografija

Saragosos provincija ribojasi su Leridos, Taragonos, Teruelio, Gvadalacharos, Sorijos, La Riochos, Navaros ir Hueskos provincijomis. Pietinės ir vakarinės provincijos dalys – kalnuotos. Aukščiausias taškas, siekiantis 2 314 m, yra Monkajo kalnas. Ebro upė teka iš vakarų į rytus.
Kumelynė (Molėtai)

Istorija

1636 m. Kumelynės vienkiemis priklausė Linkmenų dvaro Giedraičių arba Čivylių vaitystei, XVIII a. Čivylių seniūnijai. 1750 m. – Kumeliškė.
Babtų herbas

Aprašas

Herbo mėlyno lauko viršuje sidabrinė popiežiaus kepurė (tiara) su trimis auksinėmis karūnomis ir auksiniu valdžios obuoliu viršuje. Kepurės kaspinai sidabriniai, kryžiai ir kutai auksiniai. Už tiaros du sukryžiuoti raktai barzdelėmis į viršų, galvutėmis žemyn. Dešinysis raktas auksinis, kairysis sidabrinis. Apačioje po kepure, plaukiantis rudas laivas sidabrine bure ir auksiniu vimpelu.

Istorija

Babtams laisvojo miesto teises ir herbą – „popiežiaus insignijos ir laivas, kadangi miestas verčiasi prekyba“ – 1792 m. sausio 11 d. suteikė Lietuvos ir Lenkijos valdovas Stanislovas Augustas. Simbolika iš dalies paaiškinta privilegijoje, nesunku atspėti ir popiežiaus insignijų kilmę. Babtų parapinė bažnyčia tituluojama šv. Petro ir Pauliaus vardais. Tokių bažnyčių simbolikoje dažnai vartojami šv. Petro raktai, net popiežiaus insignijos, nes jis yra vyriausias Vatikano šv. Petro ir Pauliaus bazilikos dvasininkas. Taigi raktai ir popiežiaus kepurė iš parapinės bažnyčios atributikos 1792 m. buvo perkelti į miesto herbą.
Herbo etalono autorius – dailininkas Arvydas Každailis. Lietuvos Respublikos Prezidentas herbą 1994 m. gegužės 23 d. patvirtino dekretu Nr. 299.
Apkabinimas

Apkabinimas – fizinis kontaktas žmonėms susiglaudžiant ir apimant rankomis kito žmogaus kūną (pečius, sprandą, juosmenį). Simbolizuoja draugystę, meilę, prieraišumą, išreiškia šiltus tarpusavio jausmus, džiaugsmą. Apkabinimo reiškmė ir požiūris į apkabinimą labai priklauso nuo kultūrinės, religinės, socialinės terpės.
Dramos nomas

Geografija

Tai labiausiai šiaurinis Graikijos Makedonijos nomas ir labiausiai vakarinis Rytų Makedonijos ir Trakijos periferijos nomas.
Šiaurės vakarų dalyje yra dalis Slaviankos (kitaip Orvilo) kalno, vakaruose – Menoikio, šiaurės rytuose – Falakro kalno.

Ilgiausia nomo upė yra Mesta, tekanti šiaurės rytuose. Šiaurinėje dalyje yra unikalus miškingas Karanterės rajonas.
Ariamos žemės yra pietinėje ir vakarų centrinėje nomo dalyse.

Klimatas

Pietinės nomo dalys pasižymi Viduržemio jūros tipo klimatu. Šiaurinėje dalyje ir kalnuose klimatas labiau žemyninis, žiemos šaltesnės.
Barvinkovė

Istorija

Barvinkovė rašytiniuose šaltiniuose minima nuo 1653 m. Čia 1708 m. buvo susitikę caras Petras I ir kazokų vadas Ivanas Mazepa. Kitais metais miestas sugriautas rusų. 1734 m. gyvenvietė atsikūrė. 1869 m. pro gyvenvietę nutiestas geležinkelis. Miesto statusas suteiktas 1938 m.
Mariboras

Istorija

Mariboras pirmą kartą paminėtas 1164 m., miesto teises gavo 1254 m.
Kęstutis Komskis

Biografija

2001 m. baigė Vilkyškių vidurinę mokyklą.
UAB „Riklaiva“ direktorius.
Partijos Tvarka ir teisingumas narys. Nuo 2011 m. Pagėgių savivaldybės tarybos narys.
Violaksantinas

Reikšmė gamtoje

Violaksantinas aptinkamas augalų chloroplastų tilakoidų membranose, kur jis yra vienas iš fotosintezės fotosistemos II antenos komponentų, užtikrina antenos veikimą, kaip apšviestumas nedidelis.
Violaksantino ciklas, kuriame violaksantinas virsta zeaksantinu ir atvirkščiai, apsaugo chloroplastų tilakoidų membranų lipidus nuo fotoksidacijos – toksinio pernelyg stiprios šviesos poveikio.
Mineraliniai vandenys

Istorija

Bendrovė mažmeninės prekybos veiklą Lietuvoje pradėjo 1992 m., praėjus dviem metams po Lietuvos nepriklausomybės nuo Sovietų Sąjungos paskelbimo. Sėkmingai populiarėjant MV tinklinėms parduotuvėms, jau po metų bendrovė savo veiklą išplėtė iki importo ir didmeninio platinimo bei pradėjo Lietuvos rinkai tiekti pasaulyje pripažintus alkoholinius gėrimus.
1997 m. bendrovės portfelis pasipildė tabako gaminiais, vaisvandeniais, alumi. Bendrovė sėkmingai atlaikė 1998 m. Rusijos krizę ir toliau plėtė veiklą, kol 2000 m. Lietuvos nacionalinės restoranų ir viešbučių asociacijos buvo pripažinta geriausia gėrimų tiekėja. 2001 m. "Rimi" prekybos tinklas MV pripažino geriausiai iš visų Lietuvos tiekėjų atitinkančia parduotuvių keliamus reikalavimus.
Nuo 2002 m. MV naudoja apskaitos ir valdymo programą „Microsoft Navision AXAPTA“, o jos prekybos vadybininkai aprūpinti delniniais kompiuteriais, leidžiančiais operatyviai analizuoti informaciją apie klientus, prekes ir užsakymus.
2003 m. MV įsigijo seniausią ir didžiausią Lietuvos spiritinių gėrimų gamintoją „Stumbras“.
Nuo 2004 m., įdiegusi modernias apskaitos ir valdymo programas, MV klientams formuoja alkoholio asortimentą, valdo atsargas ir teikia aktualią informaciją apie pardavimus.
Nuo 2005 m. Lietuvoje pradėjo veikti specializuotos MV gėrimų parduotuvės.
2006 m. MV įkūrė dukterinę bendrovę Lenkijoje, o 2007 m. įžengė į Latvijos ir Estijos rinkas. Kaimyninėse rinkose MV kasmet plečia savo produktų portfelį ir platinimo kanalus.
2008 m. MV pasiekė konsoliduotų metinių pardavimų rekordą - 187 mln. EUR.
2010 m. Lietuvos prekybos įmonių asociacijos konkurse „Populiariausia prekė 2009“ MV buvo išrinkta populiariausiu 2009-ųjų metų alkoholinių gėrimų tiekėju.
2010 m. MV Vilniuje atidarė moderniausią Lietuvoje specializuotą parduotuvę. „MV gėrimų parduotuvėje“ įrengta ne tik prekybos, bet ir degustacijų salė bei vyndarystės ir tauriųjų gėrimų gamybos ekspozicija.
2011 ir 2012 m. pagal sumokėtus mokesčius Lietuvos įmonių sąraše MV užėmė trečią vietą.
2012 m. sukanka 20 metų nuo MV įsikūrimo bei veiklos pradžios.
2012 m. MV kartu su dukterinėmis įmonėmis „MV Latvia“, „MV Eesti“, „MV Poland“, bei AB "Stumbras" ir UAB "Tromina" susijungia į vieną didžiausių verslo grupių Baltijos šalyse - MV GROUP.
Vėdarai (Molėtai)

Istorija

1654 m. minimas Videniškių krikšto metrikų knygoje.
Panevėžio Verdenės pagrindinė mokykla

Istorija

Panevėžio 12-oji vidurinė mokykla atidaryta 1976 m. rugsėjo 1 d. Pirmaisiais darbo metais mokykloje mokėsi 729 mokiniai, dirbo 36 mokytojai. Nuo pat pirmosios darbo dienos tebedirba 12 mokytojų. Mokykloje nuo 1981 m. sustiprintas dailės dalykų dėstymas. 2001 m. išleista paskutinė abiturientų laida. Pagal valstybinių egzaminų rezultatus mokykla užėmę 28 vietą Respublikos vidurinių mokyklų tarpe. 2001 m. rugsėjo 7 d. miesto savivaldybės Tarybos sprendimu Nr. 19-4, mokykla reorganizuota į pagrindinę ir suteiktas „Verdenės“ vardas.
2015 m. mokykla buvo uždaryta.
Vigirdas Mackevičius

Biografija

Tėvas Jonas Mackonis-Mackevičius, motina Liudmila Mackonienė-Mackevičienė, senelis Afanasijus Kazanas. Baigė Vilniaus A. Vienuolio vidurinę mokyklą. 1972 m. baigė Vilniaus universitetą. 1987 m. fizikos ir matematikos mokslų daktaras.
Nuo 1972 m. Vilniaus universiteto dėstytojas, nuo 1988 m. profesorius. 1986 m. stažavo Paryžiaus VI universitete. Skaitė paskaitas Paryžiaus VI, Rennes’o, Leuveno, Purdue universitetuose.

Mokslinė veikla

Mokslinių tyrimų sritis – atsitiktinių procesų teorija: Markovo procesų optimalusis stabdymas, atsitiktinių procesų ribinės teoremos, stochastinė analizė, stochastinių diferencinių lygčių sprendinių modeliavimas.
Romas Šarmaitis

Biografija

1927–1929 m. LKJS, 1929 m. ir LKP Ukmergės parajonio komiteto narys. 1928 m. naktį iš rugsėjo 1 d. į 2 d. buvo susektas ir suimtas Kriminalinės policijos, kai kartu su kitais 8 Pabaisko valsčiaus, Rakaučiznos kaimo LKP "jačeikos" nariais kabino raudonas vėliavas bei platino komunistinius atsišaukimus. 1929–1933 m. (su pertrauka) kalėjo. Pasikeitimo politiniais kaliniais tvarka buvo išleistas į SSRS. Maskvoje dirbo LKP atstovybėje prie Komunistų Internacionalo vykdomojo komiteto (slapyvardis Romaitis). 1935 m. baigė Vakarinį marksizmo-leninizmo universitetą prie Tarptautinės Lenino mokyklos.
1941 m. LTSR Valstybinės leidyklos direktoriaus pavaduotojas ir vyriausiasis redaktorius. 1941–1942 m. Maskvoje LKP(b) CK sekretoriaus padėjėjas. 1943–1944 m. laikraščio „Tiesa“ redaktoriaus pavaduotojas, 1944–1945 m. atsakingasis redaktorius. 1945–1946 m. LKP(b) CK agitacijos ir propagandos skyriaus vedėjo pavaduotojas. 1946–1948 m. LSSR rašytojų sąjungos valdybos atsakingasis sekretorius. 1949 m. baigė Aukštąją partinę mokyklą prie VKP(b) CK.
1948–1984 m. Partijos istorijos instituto prie LKP CK direktorius. 1949–1956 m. LKP CK komisijos marksizmo-leninizmo klasikų raštų vertimams į lietuvių kalbą redaguoti narys. 1963–1985 m. Lietuvos respublikinės SSKP istorijos mokslinių tyrimų koordinavimo tarybos pirmininkas, 1985–1990 m. narys. 1972 m. LTSR MA narys korespondentas. 1976 m. istorijos mokslų daktaras. 1949–1986 m. LKP CK narys, 1951–1984 m. LTSR AT deputatas.
Zarasų Santarvės pradinė mokykla

Istorija

1839 m. Zarasuose, įgijusiame apskrities miesto statusą, buvo įsteigta vienos klasės rusiška mokykla, kuri 1879 m. perorganizuota į dviklasę, o 1903 m. į triklasę rusišką mokyklą. Mokykla buvo įsikūrusi pastate, kurį miestui dovanojo turtingi žmonės. Pastatas neišliko. 1906 m. joje mokėsi 92 moksleiviai. Mokestis už mokslą buvo 6 rubliai per metus. Be to, nuo 1843 m. mieste veikė mokykla berniukams prie cerkvės. 1865 m. šioje mokykloje atidaryta ir mergaičių klasė. 1893 m. atidaryta pravoslavų parapijinė mokykla. XX a. pradžioje veikė keturios pradinės mokyklos, kur mokėsi apie 350 žmonių. Buvo mokoma rusų kalba.
1919–1940 m. mieste veikė dviklasė pradinė rusiška mokykla buvusio teismo pastate. 1944 m. pradinėje mokykloje mokėsi 54 moksleiviai (vedėja E. Nikitina). 1947 m. pradinė mokykla pertvarkyta į septynmetę, kuri veikė dabartinės ligoninės patalpose. 1949 m. mokykla pavadinta Zarasų 2-ąja vidurinė mokykla. 1964 m. mokykla persikėlė į naują tipinį pastatą ir pertvarkyta į mokyklą-internatą, nuo 1986 m. Zarasų 3-ioji vidurinė mokykla, 1999 m. rugsėjo 1 d. suteiktas „Santarvės“ vardas. Nuo 2008 m. Zarasų „Santarvės“ pagrindinė mokykla.
Algis Bulsis

Biografija

1978 m. baigė Klaipėdos politechnikumą, technikas mechanikas. UAB „Viamond Baltic“ direktorius.
1999 m. Lietuvos liberalų sąjungos, 2003 m. Liberalų ir centro sąjungos Šilutės rajono skyriaus narys.
2003–2007 m. ir 2007–2011 m. Šilutės rajono savivaldybės tarybos narys.
Sutuoktinė Angelė, vaikai Audronė, Tomas.
Ečigo žemė

Ečigas (越後国; -no kuni) – senoji Japonijos žemė, kurios vietoje dabar yra Nijigatos prefektūra. Ribojosi su Udzeno, Ivaširo, Kodzukės, Šinano ir Ečiū žemėmis.
Sengoku laikotarpiu, Ečigo žemę valdė Uesugis Kenšis ir jo įpėdiniai, vėliau – Iejasu Macudairos giminaičiai.
Vytautas Edmundas Čekanauskas

Biografija

Gimė kelių inžinieriaus Algirdo Čekanausko (1905 -1985) ir tarnautojos Liucijos Čekanauskienės (Stankutės) (1904-1993) šeimoje. Brolis Algimantas Čekanauskas (1943-2011) – inžinierius.1937–1942 m. lankė Šiaulių vyskupo Motiejaus Valančiaus pradžios mokyklą. 1942–1949 m. mokėsi Šiaulių J. Janonio gimnazijoje. 1949–1955 m. studijavo LTSR dailės instituto Architektūros fakultete, įgijo dailininko architekto specialybę.
1955–1958 m. Miestų statybos projektavimo instituto architektas, 1958–1960 m. vyr. architektas, 1960–1961 m. grupės vadovas, 1961–1990 m. vyriausiasis projektų architektas. 1967–2006 m. Vilniaus dailės akademijos (anksčiau – LSSR dailės instituto) Architektūros katedros dėstytojas, nuo 1974 m. docentas, nuo 1990 m. profesorius, Senato narys. 1992–2000 m. dirbo UAB „Jungtinės architektų dirbtuvės“.
1979 m. SSRS dailės akademijos narys korespondentas. Lietuvos architektų sąjungos narys. Tarptautinės architektūros akademijos (IAA) akademikas profesorius, Rusijos dailės akademijos akademikas.  Palaidotas Antakalnio kapinėse. 
Žmona Teresė - ilgametė Vilniaus prekybos mokyklos (dab. Vilniaus turizmo ir prekybos verslo mokykla) dėstytoja. Kartu užaugino dukrą Moniką.
Neurodermitas

Neurodermitas (neuron ir gr. derma – oda) – lėtinė odos liga. Jos atsiradimas siejamas su organizmo intoksikacija per lėtinės infekcijos židinius, virškinimo organų sutrikimais.
Ribotasis neurodermitas pažeidžia sąnarių sulenkimų, kaklo, veido odą, šlaunų vidinius paviršius, vietas apie lytinius organus ir išangę. Difuzinis neurodermitas pažeidžia beveik visą odą. Pažeistas vietas labai niežti, jos išberiamos plokščiais mazgeliais. Oda sustorėja, pleiskanoja, atsiranda delno dydžio apskritų rausvų židinių.
Liga gydoma B grupės vitaminais, dieta, sieros ir deguto tepalais su steroidiniais hormonais; gerai veikia gydymas kurorte.
Sociologijos istorija

Sociologija yra gan nauja akademinė disciplina, palyginus su kitais socialiniais mokslais, įskaitant ekonomiką, politikos mokslus, antropologiją ir psichologiją. Tačiau sociologijos idėjų istorija ilga, o pačių ištakų galima sutikti mene ir filosofijoje.

Pirmtakai ir pradininkai

Sociologinio samprotavimo ištakų galima aptikti dar Senovės Graikijoje (Ksenofanas yra pasakęs: „Jei arkliai garbintų dievus, tie dievai būtų panašūs į arklius“). Sociologiniai pastebėjimai dažni Herodoto, Tukidido ir Polibijaus darbuose.
Yra įrodytas ankstyvosios Islamo sociologijos egzistavimas XIV a.: Ibn Chaldunas savo kūrinio Muqaddimah (vėliau išverstame į lotynų kalbą kaip Prolegomena), kuriame aprašė pasaulinę istoriją, įvade pirmas panaudojo socialinę filosofiją formuluodamas socialinės kohezijos ir socialinio konflikto teorijas, dėl to daugelio yra laikomas sociologijos pirmtaku.
Sociologija kaip mokslinė disciplina atsirado XIX a. pradžioje kaip akademinis modernumo atsakas pasauliui tampant vis mažesniam ir vis labiau kompleksiniam, o žmonėms išgyvenant jo skilimą. Sociologai vylėsi ne tik suprasti, kaip išlaikyti socialines grupes vienybėje, bet taip pat atrasti „priešnuodį“ socialinei disintegracijai ir išnaudojimui.
Terminas sociologija („sociologie“) pirmąkart buvo panaudotas prancūzų eseisto Emanuelio Džozefo Sijeso (iš lot. socius ir sufikso -ologie, kilusio iš graikiško logos, reiškiančio žodį, mokslą). Terminas buvo nepriklausomai atrastas ir kaip neologizmas pateiktas prancūzų mąstytojo Ogiusto Konto 1838 m. Kontas dar prieš tai buvo panaudojęs terminą „socialinė fizika“, tačiau jį pasisavino kiti ankstyvieji sociologai, vienas iš kurių buvo A. Kveteletas. Kontas vylėsi suvienyti visus mokslus apie žmoniją, įskaitant istoriją, psichologiją ir ekonomiką. Jis tikėjo, kad visas žmogaus gyvenimas pereina per tuos pačius individualius istorinius tarpsnius ir kad, jei kas perprastų šį progresą, galėtų nurodyti priemones socialinėms nelaimėms išvengti. Dėl tokio požiūrio sociologija buvo praminta „pozityvių mokslų karaliene“, o Kontas ilgainiui tapo „Sociologijos tėvu“.
Žymiausi XIX a.-XX a. pr. klasikiniai sociologijos teoretikai: Ferdinandas Tonesas, Emilis Durkheimas, Vilfredo Pareto, Liudvigas Gumplovič, Karlas Marksas ir Maksas Vėberis. Kaip ir Konto, jų laikyti vien tik sociologais negalima. Savo veikaluose jie apėmė religiją, švietimą, ekonomiką, teisę, psichologiją, etiką, filosofiją ir teologiją, o jų teorijos buvo pritaikytos daugelyje akademinių disciplinų. Jie padėjo pamatus sociologijoje.
Muzika ir teatras (almanachas)

Muzika ir teatras – Lietuvos kompozitorių sąjungos ir Lietuvos teatro draugijos tęstinis almanachas, ėjęs 1962–1977 m. Vilniuje.

Istorija

Buvo spausdinami muzikologijos, teatrologijos, choreologijos ir kinematografijos straipsniai, atsiminimai, kūrybinio, muzikinio ir teatrinio gyvenimo apžvalgos, knygų recenzijos. Išleista 12 kn. Tiražas 2000–5000 egzempliorių.
Redakcinė komisija: Irena Aleksaitė, Algirdas Jonas Ambrazas, Juozas Gaudrimas, Dovydas Judelevičius, Vytautas Landsbergis, Pranas Treinys.
Centrinis stadionas (Aktobė)

Istorija

Atidarytas 1975 m.
Renovuotas 2000 m., stadiono talpa 12 800 žiūrovų. Kiti šaltiniai teigia, kad 13 000 žiūrovų. 
Namų rungtynes žaidžia „Aktobės“ futbolo klubas.
Kornelijus Andrijauskas

Kornelijus Andrijauskas (g. 1954 m. gruodžio 3 d. Vilniuje) – gydytojas, Lietuvos ir Šilalės rajono savivaldybės politinis bei visuomenės veikėjas.

Biografija

1978 m. baigė Vilniaus universitetą, gydytojas. Kaltinėnų PSPC vyr. gydytojas, šeimos gydytojas.
1990–1995 m. Šilalės rajono tarybos deputatas, 2004 m. ir 2007 m. (atsisakė mandato) Šilalės rajono savivaldybės tarybos narys.
Sutuoktinė Ligita Aida, vaikai Indrė, Viktė.
1993 m. Europos Grand Prix

1993 m. Europos Grand Prix buvo Formulės 1 lenktynės, rengtos Donington Park trasoje balandžio 11 d., 1993 metais. Tai buvo trečiosios 1993 m. Formulės 1 sezono lenktynės. Lenktynės pasižymėjo Ayrtono Sennos dominavimu.
Startavus per lietų, Senna pakilo į penktąją vietą, tada aplenkė keturis buvusių ir būsimų čempionų bolidus (įskaitant Alain Prost, Michael Schumacher ir Damon Hill) pirmajame rate. Oro sąlygos pasikeitė keletą kartų per lenktynes. Pabaigoje, Senna aplenkė ratu visą peletoną išskyrus Damon Hill, finišavusį antroje vietoje ir atsilikusį daugiau nei minute.